open-index/open-wikipedia-markdown huggingface dataset:
Polinesië

duimnael|Polinesië se geografiese omvang
duimnael|Ligging van Polinesië
duimnael|Kaart van Polinesië
[duimnael|Die [Polinesiese Driehoek met Hawaii, Rapa Nui (Paaseiland) en Nieu-Seeland as hoekpunte]]
[duimnael|Migrasie van die Polinesiese volke vanaf [Taiwan (eiland)|Taiwan tot die Polinesiese Driehoek]]
duimnael|Lande en gebiede van Polinesië:

**Polinesië** (afgelei van Grieks: πολύς *polys* vir "baie" en νῆσος *nêsos* vir "eiland", letterlik: "baie eilande") is 'n eilandgroep in die Stille Oseaan in die gebied Oseanië en lê tussen die Amerikas in die ooste, Asië in die noordweste en Australië in die suidweste. Polinesië beslaan 'n oppervlakte van 50 miljoen km² en het 'n bevolking van sowat tien miljoen. Polinesië lê in die Polinesiese Driehoek met die drie hoekpunte Hawaii in die noorde, Paaseiland in die ooste en Nieu-Seeland in die weste. Melanesië, Mikronesië en Polinesië vorm saam Oseanië.

Die streek bevat vier onafhanklike eilandnasies: Nieu-Seeland, Samoa, Tonga en Tuvalu. Nieu-Seeland is volgens beide oppervlakte en bevolking die grootste land in Polinesië en beslaan sowat 90% van Polinesië se landoppervlakte. Die grootste eilande van Polinesië is Nieu-Seeland se twee hoofeilande Noordeiland en Suideiland, asook Hawaii, die hoofeiland van die gelyknamige Amerikaanse deelstaat.

Die term Polinesië (in Frans: *Polynésie*) is in 1832 vir die eerste keer deur Jules Dumont d'Urville gebruik om in etniese en geografiese opsig na 'n eilandgroep te verwys wie se inwoners, volgens hom, van dié van Melanesië en Mikronesië verskil. Die onderskeiding is later as foutief bewys, aangesien al drie gebiede deur inheemse Austronesiese volke bewoon word wat Austronesiese tale besig. Die subgroep wat in Polinesië gepraat word, word Polinesiese tale genoem.

## Sien ook 
* Polinesiese mitologie

## Verwysings 
## Verdere leesstof 
*  
*  

## Eksterne skakels 
*  
*
Bloedsuiers (rolprent)

**Bloedsuiers** is die eerste Afrikaanse vampierrolprent.  Wat die rolprent verder uniek maak is dat dit gehoorbefonds is.  Dit beteken dat lede van die publiek finansiële bydraes kan maak sodat die rolprent vervaardig kan word.

## Genre 
Fiksie

## Hoofrolspelers 
* Darron Meyer as Diff
* Tyrel Meyer as Snakes
* Inge Beckmann as Lizelle
* Rob van Vuuren as Rooinek
* Porteus Xandau as Prins Wyker
* Francois van Coke as Etienne
* André Roothman as Konraad

## Storielyn 
Die storie gaan oor die sogenaamde bloedsuiers wat al van Jan van Riebeeck se dae af hier in Suid-Afrike ronddwaal. Dan vang twee aspirant-vampierjagters in die hedendaagse Kaapstad per ongeluk een van dié bloedsuiers.

Daarna reis hulle na die Klein-Karoo om die bose en bloedsuiende prins, bekend as Wyker, op te spoor en van kant te maak. Sodoende vervul hulle ’n eeue oue profesie. Die enigste probleem is dat dié profesie bekend is onder die vampiere en Wyker dus weet hulle is op pad.

## Sien ook 
* Lys van Afrikaanse rolprente

## Verwysings 
## Eksterne skakels 
* Rolprent se webwerf
Persiese Ryk

Die **Persiese Ryk** (Persies: شاهنشاهی ایران, *Šâhanšâhiye Irân*, letterlik: "Keiserlike Iran") was 'n ryk in die Oudheid op die gebied van die huidige Iran en aangrensende lande, wat tussen Thracië in die noordweste, Egipte in die suidweste en Indië in die ooste geleë was. Dit het tussen 550 v.C. en 330 v.C. as Achaemenidiese Ryk of Oud-Persiese Ryk, tussen 305 v.C. en 129 v.C. as Seleukidiese Ryk, tussen 204 v.C. en 240 n.C. as Partiese Ryk of Arsakidiese Ryk en tussen 224 n.C. en 651 n.C. as Sassanidiese Ryk of Nieu-Persiese Ryk bestaan. Die vernaamste nedersetting is Persepolis en die belangrikste godsdiens Zoroastrisme. Die Persiese Ryk was oor eeue heen die mededinger van die Griekse stadstate, die Romeinse Ryk en die Bisantynse Ryk, onderskeidelik. Die Persiese Ryk het geëindig met die uitbreiding van Islam deur Arabiere en die daaropvolgende Islamisering van die gebied. Die uitbreiding van die Persiese Ryk het die verspreiding van beide die Irannese tale en Irannese volke teweeggebring.

Perserreich 500 v.Chr.jpg|Die Achaemenidiese Ryk op sy grootste omstreeks 500 v.C.
Seleucid-empire-323BCE.png|Die Seleukidiese Ryk op sy grootste omstreeks 323 v.C.
Parthia 001ad.jpg|Die Partiese Ryk op sy grootste in 1 v.C.
Sassanid empire map.png|Die Sassanidiese Ryk op sy grootste omstreeks 600 n.C.

## Die ondergang van die Persiese Ryk 
Darius I van Persië is opgevolg deur sy seun Xerxes I van Persië of Ahasveros. Hy was van plan om sy vader se beoogde verowering van Griekeland uit te voer. Hy het byna daarin geslaag maar is in 481 v.C. deur die Atheners verslaan. Xerxes is in 465 v.C. vermoor.

Na die moord op Xerxes het die Persiese Ryk vinnig agteruitgegaan. 'n Eeu van volslae wanorde het gevolg en in 331 v.C. het Alexander die Grote die Perse vernietigend verslaan in die Slag van Gaugamela.

Codomannus (Darius III), die laaste koning van Persië, het gevlug. Hy het op die pad na Baktrië omgekom. Die Persiese Ryk het dus uiteindelik in die hande van sy mees gedugte vyand, Griekeland, geval.

## Sien ook 
* Kores die Grote
* Darius I van Persië
* Ahasveros
* Lys van konings van Persië (Bybel)

## Bronnelys 
* KENNIS, vol 11, 1980, bl. 2116–2117, 

## Eksterne skakels 
*
Jodie Foster

**Jodie Foster** (gebore 19 November 1962 in Los Angeles, Kalifornië, (VSA) is 'n Amerikaanse aktrise, regisseur en vervaardiger, asook 'n voormalige kinderaktrise.

## Loopbaan 
duimnael|links|160px|'n Jong Foster in 1989
Sy het haar loopbaan as kind begin deur op te tree in Disneyfilms en TV-reekse. Een van haar eerste rolle was dié van 'n prostituut in Martin Scorsese se film *Taxi Driver* (1974). Sy het voortgegaan met rolle in prente met lae begrotings, totdat sy in die film *The Accused* (1988) die rol van Sarah Tobias vertolk het, 'n vrou wat wreed verkrag is deur 'n groep mans in 'n kroeg.

Sy het 'n Oscar ontvang vir die film *The Silence of the Lambs*. 

In die 1990's lewer sy goeie vertonings in *Maverick* (1994) met Mel Gibson, *Nell* (1994) waar sy 'n doofstom vrou gespeel het, asook *Contact* (1997). 

Een van haar beste rolle was in die 2002 film, *Panic Room*, waarin sy haar moet versteek vir misdadigers in haar huis.

Jodie Foster het haar stem verleen aan Maggie Simpson in 'n episode van die animasiereeks *The Simpsons*.

## Eksterne skakels 
* Jodie Foster ontvang leierskapstoekenning
Nunavut

**Nunavut** is die grootste en ylbevolkste territorium van Kanada. Die gebied beslaan meer as 'n vyfde van Kanada. Nunavut het 'n oppervlakte van 2&nbsp;093&nbsp;190 km² en 29&nbsp;474 inwoners (2009). Die hoofstad en grootste stad is Iqaluit. Nunavut was op 1 April 1999 uit die Noordwestelike Gebiede gestig en is die jongste territorium van Kanada.
Carel Boshoff

Professor **Carel Willem Hendrik Boshoff** (9 November 1927 - 16 Maart 2011) was die stigter van Orania en die skoonseun van die voormalige Eerste Minister van Suid-Afrika, Hendrik Verwoerd.

## Biografie 
Carel Willem Hendrik Boshoff is op 9 November 1927 op die plaas Doornfontein naby Nylstroom gebore.  Hy was die tweede kind van Willem Sterrenberg Boshoff en Anna Maria (Annie) Boshoff.  Annie was Willem se tweede vrou en Carel was een van sewe kinders.  Willem en sy eerste vrou het ses kinders gehad.

In 1967 het hy die Departement Sending- en Godsdienswetenskap aan die Fakulteit Teologie van die UP tot stand gebring. Voor die tyd het hy in verskeie afgeleë plekke in die Transvaal sendingwerk gedoen en kon gevolglik vlot Noord-Sotho praat. Hy was ook die Sekretaris van Sendingwerk van die Nederduitse Gereformeerde Kerk in Suid-Transvaal.

Boshoff se vrou Anna, met wie hy in 1954 getroud is, is in 2007 oorlede. Sy was die dogter van dr. Hendrik en mev. Betsie Verwoerd.  Van 1981 tot 1989 was Boshoff die leier van die Voortrekkerbeweging en was tot sy afsterwe 'n erelid van dié organisasie. Hy was verder ook die voorsitter van die Afrikaner Broederbond (van 1980 tot 1983) en van SABRA van 1970 tot 2007. Hy was ook leier van die Vryheidsfront Plus in die Noord-Kaap sedert 1994, totdat hy deur sy seun in die pos opgevolg is.

In 1988 was Boshoff een van die Afrikaner Vryheidstigting (AVSTIG), alhoewel hy hoofsaaklik bekend is as die stigter van Afrikanerdorp, Orania, in 1990.  Dit is gestig met die doel om dit in 'n volkstaat uit te brei. Tot en met 2007 was Boshoff die president van die Orania Beweging, toe hy ook deur sy seun, Carel Boshoff IV, opgevolg is.

Boshoff is op 16 Maart 2011 op 83-jarige ouderdom aan kanker oorlede. Hy is aanvanklik met dermkanker gediagnoseer, maar dit het sowat twee weke voor sy dood na sy ander organe versprei.

Sy lewensverhaal is opgeteken in sy outobiografie, *Dis nou ek*.

## Ampte 
Boshoff het die volgende ampte beklee:

## Verdere leeswerk
Boshoff, C.W.H. 2012. *Dis nou ek*. Lapa Uitgewers

## Verwysings 
## Eksterne skakels
Fukushima-Daiichi-kernaanleg

duimnael|Satellietbeeld van die Fukushima-Daiichi-kernaanleg

Die **Fukushima-Daiichi-kernaanleg** (Japannees: 福島第一原子力発電所), *Fukushima daiichi genshiryoku hatsudensho* "Fukushima-kernaanleg nommer 1", kort **Fukushima I**) is een van die grootste kernkragsentrales in Japan. Die aanleg is sowat 250&nbsp;km noord van Tokio vlakby die Stille Oseaankus geleë. Die Fukushima-Daini- of Fukushima II-kernaanleg is twaalf kilometer verder geleë.

Fukushima I is die oudste kernaanleg wat deur die energieverskaffer *Tōkyō Denryoku* (*Tokyo Electric Power Company* – kort *Tepco*) bedryf word. As gevolg van die Tōhoku-aardbewing op 11 Maart 2011 en die daaropvolgende tsoenami is die kernaanleg deur 'n reeks ontploffings geruk nadat sy verkoelingstelsel ingegee het.

Op 12 April het die Japanse owerhede toegegee dat die ongeluk tot dieselfde hoë kategorie (7) behoort as die Tsjernobil-kernramp in die destydse Sowjetunie.

## Eksterne skakels
Hallstatt

**Hallstatt** is 'n nedersetting en markdorp in die Oostenrykse deelstaat Opper-Oostenryk met 'n bevolking van 757 (soos op 1 Januarie 2016).

Hallstatt, wat aan die gelyknamige meer geleë is, is deur Unesco saam met die Dachstein-bergmassief en die Salzkammergut-streek as wêrelderfenisgebied gelys. Argeoloë het bo-op Hallstatt op 'n uitgestrekte grafveld afgekom, en na 'n periode van die vroeë Ystertydperk word as Hallstatt-periode verwys. 

## Eksterne skakels 
*   Amptelike UNESCO bladsy
Schelde

Die **Schelde** (Nederlands: *Schelde*, Frans: *Escaut*, Engels: *Scheldt*) is 'n Wes-Europese rivier, wat sy oorsprong vind in Frankryk en deur België na Nederland vloei, waar die Schelde se monding is, in die nabyheid van Breskens en Vlissingen, en waar die rivier in die Noordsee uitmond. Syriviere van die Schelde sluit Leie, Dender, Durme en Rupel in. Syriviere van die Rupel sluit Nete, Zenne en Dyle in.

Die uitgestrekte hawe van Antwerpen vorm 'n belangrike handelsentrum. Die stad is die grootste nedersetting langs die Schelde.

By die Nederlandse grens, was die Schelde oorspronklik vertak in 'n westelike loop (die Westerschelde) en 'n oostelike loop (die Oosterschelde). Teenswoordig gaan die Schelde aan die grens slegs oor in die Westerschelde en is die Oosterschelde nie meer verbind met die Schelde-rivier nie.

## Stede en munisipaliteite langs die Schelde 
* Cambrai (Frankryk)
* Valenciennes (Frankryk)
* Doornik (België)
* Oudenaarde (België)
* Gent (België)
* Berlare (België)
* Dendermonde (België)
* Hamme
* Antwerpen (België)
* Vlissingen (Nederland)
* Breskens (Nederland)

## Eksterne skakels 
* Webwerf in Vlaandere en Nederland
Thessaloniki

**Thessaloniki** (Grieks: Θεσσαλονίκη, uitgespreek [θesaloˈnici] ) of **Salonika**, is die tweede grootste stad (naas Athene) in Griekeland. Die stad het 'n bevolking van 788&nbsp;952 inwoners in 2011 gehad en het 'n oppervlakte van 19,307&nbsp;km². Talle vroeë Christelike en Bisantynse Monumente van Thessaloniki is in 1988 deur UNESCO as wêrelderfenisgebiede gelys.

## Verwysings 
## Eksterne skakels 
*   Amptelike UNESCO bladsy
Reaktant

regs|200px|duimnael|Reaktante, soos salpeter kan gebruik word om 'n chemiese reaksie te begin.

'n **Reaktant** is 'n chemiese stof wat aan 'n reaksie deelneem. Die reaktante reageer met mekaar om die reaksieprodukte te vorm.

Een voorbeeld: Waterstof (H2) en Suurstof (O2) reageer. Die eindproduk is dat water (H2O) gevorm word.

## Sien ook 
* Reagens
Reaksieproduk

'n **Reaksieproduk** ontstaan tydens 'n chemiese reaksie as reaktante met mekaar reageer.

'n Reaksie kan een produk oplewer soos in:

::2H_2 + O_2 \to 2H_2O

Maar daar kan ook meer produkte wees, soos in:

::Ca(OH)_2 + Cl_2 \to Ca(OCl)_2 + CaCl_2 + H_2O

Dit is ook moontlik dat meer as een reaksie optree en dat daar -dikwels ongewenste- byprodukte gevorm word. Dit veroorsaak dat die opbrengs van gewenste reaksieprodukte partykeer nie 100% van die verbruikte reaktante weerspieël nie. Die mengsel sal dan ook gesuiwer moet word om die gewenste produk vry te stel.

'n Ander komplikasie is dat reaksies wat verdunde spesies betref (gasse, opgeloste stowwe) dikwels nie geheel aflopend is nie, maar 'n ewewigstoestand bereik. Daarin is die reaksieprodukte self reaktante van die terugwaartse reaksie.  Die verskil tussen reaktante en produkte is in hierdie geval arbitrêr.
Enschedese Boys

**Enschedese Boys** (of 'De Boys') is 'n amateursokkerspan in die Nederlandse stad Enschede. Die klub is in 1906 gestig as *Lotisico*, maar 'n jaar later is die naam na *Excelsior* verander. Sedert 1910 heet die klub *Enschedese Boys*. Die professionele afdeling van die klub het in 1965 met Sportclub Enschede saamgesmelt om FC Twente te vorm.

## Erelys 
* **Kampioen Oost-Nederland (1)**
: 1949/1950

## Bekende sokkerspelers 
*  Darius Dhlomo
*  Abe Lenstra
Neil Abercrombie

**Neil Abercrombie** (* 26 Junie 1938 in Buffalo, New York) het tussen 2010 en 2014 as die sewende goewerneur van die Amerikaanse deelstaat Hawaii gedien.

duimnael|links|Neil Abercrombie (links) lê die ampseed af as 7de Goewerneur van Hawaii
Hy was die Demokratiese afgevaardigde van die Eerste Kongressionele Distrik van Hawaii wat die stadsgebied van Honolulu behels. Hy het sy setel in die Amerikaanse Kongres tussen 1991 en 2010 gehou toe hy as kandidaat in die Hawaise goewerneursverkiesing gestaan het. Hy het hierdie amp vanaf 6 Desember 2010 tot 1 Desember 2014 beklee.

Abercrombie was vroeër ook 'n afgevaardigde in die Hawaise parlement en 'n lid van Honolulu se stadsraad.

## Eksterne skakels
CANDU-reaktor

duimnael|regs|400px|'''Skematiese diagram van 'n CANDU-reaktor:'* Die primêre kringloop word in geel en oranje aangedui, die sekondêre in blou en rooi. Die swaar water in die *calandria'' of reaktorkern word in pienk aangedui, saam met die stawe wat gedeeltelik ingesit is en as uitskakelaars dien.

Die **CANDU-reaktor** is 'n Kanadees-ontwerpte drukwaterreaktor wat in kernaanlegte vir kragopwekking uit kernbrandstof gebruik word. 

Die akroniem *CANDU* ("**CAN**ada **D**euterium **U**ranium") is 'n handelsmerk van *Atomic Energy of Canada Limited (AECL)* en verwys reeds na die reaktortipe wat swaar water (deuteriumoksied, D2O) vir verkoeling en moderasie en natuurlike uraan as brandstof gebruik.

CANDU-reaktors is oorspronklik in die laat 1950's en 1960's deur 'n vennootskap tussen *AECL*, die *Hydro-Electric Power Commission of Ontario* (tans *Ontario Power Generation*), die Kanadese filiaal van *General Electric* (tans *GE Canada*) en ander private ondernemings ontwikkel. Tans maak alle Kanadese kernaanlegte gebruik van hierdie reaktortipe wat ook internasionaal bemark word.

CANDU-reaktors is drukpypreaktors wat in tegniese opsig maklik opgerig kan word en sodoende as uiters geskik vir nuut geïndustrialiseerde en ontwikkelende lande beskou word. Nogtans hou hierdie reaktors ook 'n gevaar in - die moontlike verspreiding van kernwapens: CANDU-reaktors kan maklik ingespan word om plutonium vir wapendoeleindes te ontgin.
Noordwestelike gebiede

Die **Noordwestelike gebiede** (Engels: *Northwest Territories*, Frans: *Territoires du Nord-Ouest*) is een van Kanada se grootste en ylbevolkste gebiede en provinsies. Die hoofstad en grootste van die gebied is Yellowknife. In 2010 het die Noordwestelike gebiede 'n bevolking van 43&nbsp;529 mense gehad en het 'n oppervlakte van 1&nbsp;346&nbsp;106 km².
Regina

**Regina** (uitgespreek /rɪˈdʒaɪnə/) is die hoofstad en tweede grootste stad (naas Saskatoon) van die Kanadese provinsie Saskatchewan.

## Bronne 
* "Germantown" 11th Avenue East. Regina's Heritage Tours, City of Regina, 1994.
* Argan, William. *Cornerstones 2: An Artist’s History of the City of Regina*. Regina: Centax Books, 2000.
* Argan, William. *Cornerstones: An Artist’s History of the City of Regina*. Regina: Centax Books, 1995.
* Barnhart, Gordon. ''Building for the Future: A Photo Journal of Saskatchewan's Legislative Building*. Canadian Plains Research Center, 2002. 
* Brennan, J. William. *Regina, an illustrated history''. Toronto: James Lorimer & Co., 1989.
Saskatoon

**Saskatoon** (uitgespreek /ˌsæskəˈtuːn/) is die grootste stad van die Kanadese provinsie Saskatchewan.
Iqaluit

**Iqaluit** (uitgespreek /ɪˈkæluːɪt/, voor-1987: **Frobisher Bay**) is die hoofstad en grootste nedersetting van die Kanadese gebied Nunavut. Met 'n bevolking van sowat 6&nbsp;699 (2011), is Iqaluit die kleinste hoofstad in Kanada. Dit is aan die suidoostelike kus van die Baffin-eiland geleë. Die naam van die stad beteken "plek met baie vis".

## Verwysings
Nagaland

**Nagaland** (Engels: [ˈnɑːɡəlænd]) is een van die kleiner deelstate in die noordooste van Indië. Die hoofstad is Kohima en die grootste nedersetting is Dimapur. Die deelstaat het 'n bevolking van sowat 2 miljoen en beslaan 'n oppervlakte van 16&nbsp;579&nbsp;km².

## Verwysings 
## Eksterne skakels 
*  Amptelike webwerf
*
Benghazi

**Benghazi** (Arabies: بنغازي‎, Italiaans: *Bengasi*) is, met sowat 760,000 inwoners, die tweede grootste stad van die Noord-Afrika land Libië. Volgens die 2011-sensus het die stad 'n bevolking van 631&nbsp;555 gehad.
Misrata

**Misrata**, **Misratah** of **Misurata** (Arabies: مصراتة) is die derde grootste stad (naas Tripoli en Benghazi) in Libië. Die stad het 'n bevolking van sowat 550,000 mense in 2006 gehad.
Tywyn

**Tywyn** is 'n klein dorpie in Wallis in die Verenigde Koninkryk.
Dit is in die graafskap Gwynedd geleë en het 2864 inwoners.
In 2001 het 40,5% van die bevolking Wallies as moedertaal gepraat.

Tywyn is die terminus van 'n smalspoorlyn; die *Talyllyn Railway*, met stoomlokomotiewe.

duimnael|links|250px|''St Cadfan's Church'' in Tywyn
duimnael|links|250px|Trein op die Talyllyn Railway in Tywyn
Tobroek

**Tobroek** (Arabies: طبرق‎) is 'n stad in oostelike Libië, met 'n bevolking van ongeveer 300&nbsp;000 mense.

## Tweede Wêreldoorlog 
Daar het verskeie gevegte hier plaasgevind vroeg in die Tweede Wêreldoorlog. Eers het die Geallieerde Magte die stad beset gedurende Desember 1940. Daarna word dit verower deur die Duitse en Italiaanse Magte in Junie 1942 en weer herower deur die Geallieerde Magte gedurende November van dieselfde jaar. Die dorpie was aanvanklik ontwikkel deur die Italiaanse magte as 'n militêre hawe. Die dorpie beskik oor 'n natuurlike diep hawe, alhoewel effens klein.

## Bron 
* * ''Collier's Encyclopedia'', Crowell-Collier Educational Corporation, Volume 22, Bladsy 345.
Naloet

**Naloet** (Arabies: نالوت‎) is 'n nedersetting in westelike Libië, met 'n bevolking van 26&nbsp;256 mense.
Sirte

**Sirte**, **Sirt** of **Surt** (Arabies: سرت, Frans: *Syrte*) is 'n stad in Libië, omtrent halfpad tussen Tripoli en Benghazi. Die stad is bekend as die geboorteplek van Moeammar al-Ghaddafi.
Hipotermie

**Hipotermie (verkluiming)** is 'n toestand waarin die sentrale liggaamstemperatuur (die hoogste temperatuur in die middel van die lyf) van 'n persoon so ver gedaal het dat die normale metabolisme in gevaar kom. Liggaamstemperatuur wissel by normale gesonde mense tussen ongeveer 37,5&nbsp;ºC (soms hoër by inspanning) en 35,5&nbsp;ºC, of soms laer, soos vroeg in die môre tydens slaap. Liggaamstemperature onder 32&nbsp;ºC veroorsaak dat funksies afneem, en enigiets onder 30&nbsp;ºC is uiters skadelik.

Hipotermie begin as die liggaamstemperatuur daal tot onder 35&nbsp;°C. As die liggaamstemperatuur onder 32&nbsp;°C daal, word die situasie kritiek. Liggaamstemperature onder 27&nbsp;°C is sonder mediese ingryping byna altyd dodelik, hoewel daar gevalle bekend is waar 'n persoon met 'n liggaamstemperatuur van 14&nbsp;°C oorleef het.

## Hartstilstand en breinfunksie 
Hipotermie kan ook lewensreddend wees. Die brein sterf naamlik reeds af wanneer die sirkulasie slegs enkele minute stop, maar by laer temperatuur kan dat veel langer duur (ander organe is minder in gevaar, aangesien hulle 'n sirkulasiestilstand langer kan oorleef). Hierdeur is dit soms moontlik om verdrinking in baie koue water te oorleef. Die slagoffer verloor bewussyn en die hartklop (bloedsomloop) stop. Die slagoffer lyk klinies dood. Deur die koue van die water raak die brein egter nog nie so vinnig onherroeplik beskadig nie. In sommige gevalle is dit nog moontlik om sulke slagoffers te laat herleef.

## Soorte 
Daar is twee soorte hipotermie te onderskei, akute en chroniese. Akute hipotermie is die gevaarlikste; die liggaamstemperatuur daal vinnig, dikwels binne sekondes of minute as 'n slagoffer bv. deur die ys van 'n bevrore meer sak. 

Chroniese hipotermie vind plaas as die liggaam oor 'n lang tyd verkoel word. Iemand wat in yskoue water beland, sal oor die algemeen binne enkele minute te koud wees om self aktief te kan swem. Die gevaar van 'n fatale einde word ook vergroot deur hewige uitputting van die sparteling.
Rooiborslaksman

Die **rooiborslaksman**, *Laniarius atrococcineus*, is 'n insekvretende, kleurvolle voël met 'n karmosynrooi bors, maar in uitsonderlike gevalle 'n gele. Atrococcineus beteken swartrooi.  Dit is 'n bosveldvoël wat in doringveld, dikwels in droër sanderige  omgewings in suidelike Afrika voorkom.

Die swartkoekoek, 'n broeiparasiet, gebruik onder andere hierdie voël as broeigasheer vir sy kleintjies.

## Kortlikse identifikasie 
### Grootte 
: Groter as 'n gewone mossie, kleiner as 'n tortelduif.

### Snawel 
: Donker, stewige, inseketer vorm, met 'n haak aan die punt van die bo-mandibel.

### Pote 
: Donker met drie tone vorentoe, een agtertoon en lang, krom toonnaels.

### Veredos 
: Karmosynrooi onder, swart bo met wit strepe in die vlerke.

### Gewoontes 
: Toer wippende op die grond en deur die takke van bome.

### Habitat 
: Bosveld, doringveld, dikwels droër, sanderige omgewings.

### Geluid 
: Duidelike, deurdringende roep wat ver dra.

### Status 
: Algemeen

### Kan verwar met 
: Geen.

## Identifikasie 
### Mate 
: Groter as 'n gewone mossie, kleiner as 'n tortelduif.

### Lengte 
:: 22-23 sentimeter.

#### Gewig 
:: 48 gram.

### Snawel 
: Blinkswart, stewige, inseketer vorm, met 'n haak aan die punt van die bo-mandibel.

### Pote 
: Swart met drie tone vorentoe, een agtertoon en lang, krom toonnaels. Tarsus sigbaar, onderste stukkie van tibia is sigbaar, maar met swart veertjies bedek.

### Veredos 
#### Manlik 
:: Karmosynrooi keel, -bors, -pens en –onderstertdekvere.
:: Swart agterkop, -rug, -kruis, -bo-stertdekvere.  Vlerke is swart met duidelike wit strepe op die vlerke.

#### Vroulik 
:: Soos manlik.

### Gewoontes 
: Een of twee toer wippende op die grond en deur die takke van bome.

### Habitat 
: Bosveld, doringveld, dikwels droër, sanderige  omgewings.
: Kompeteer dikwels met die fiskaallaksman vir habitat.

### Geluid 
: Duidelike, deurdringende roep wat ver dra.

### Status 
: Algemeen

### Verspreiding 
: Suidwes Angola, Namibië, Botswana, Noord-Kaap: noord van die Oranje-rivier, Noordwes, Limpopo, noord en wes Mpumalanga, Gauteng, noord- en wes-Vrystaat.

### Kos 
: Insekte

### Kan verwar met 
: Geen.

### Naam 
#### Latyn 
:: *Laniarius atrococcineus*

#### Engels 
:: Crimsonbreasted Shrike/Gonolek

### Ou identifikasie nommer 
: 739

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* Maclean, Gordon Lindsay *Roberts’ Birds of Southern Africa*. John Voelcker Bird Book Fund, Kaapstad, 1985.
* Newman, Kenneth *Newman se Voëls van Suider-Afrika*. Southern Boekuitgewers (lid van New Holland Struik Groep), Halfweghuis, 1991.
* Sinclair, Ian, Hockey, P.A.R., Arlott, Norman The larger illustrated guide to birds of southern Africa. Struik Publishers (lid van New Holland Uitgewers), Kaapstad, 2005
Oxford University Press

regs
**Oxford University Press** (afkorting **OUP**) is die grootste universiteitsuitgewer ter wêreld. Dit beslaan 'n departement van die Oxford-universiteit en word bestuur deur 'n groep van 15 akademici, bekend as die "Delegates of the Press", wat deur die visekanselier aangewys word. Hul hoof is die "Secretary to the Delegates", wat waarneem as OUP se uitvoerende bestuurder en hul hoofverteenwoordiger is op ander universiteitsliggame. Oxford-universiteit het reeds vanaf die 17de eeu 'n soortgelyke stelsel in gebruik vir oorsig oor die drukkery.

## Nota
Retoriek

**Retoriek**, of "redekuns", is die kuns en studie van die aanwending van taal met oortuigende effek. In Aristoteles se sistematisering van retoriek, was een belangrike aspek van retoriek die bestudering en teoretisering van die drie aansporings tot oortuiging van 'n gehoor, naamlik logos, pathos en ethos, benewens die vyf kanons van retoriek: uitvinding of ontdekking, ordening, styl, geheue en voordrag. Tesame met grammatika en logika of dialektiek, is retoriek een van die drie antieke kunste in redevoering. Van antieke Griekeland tot die laat 19de eeu, was dit sentraal tot die Westerse opvoeding, deurdat dit die behoefte vervul het om publieke sprekers en skrywers op te lei om gehore tot aksie te oorreed deur argumente. 

## Kyk ook 
* Humanitas

## Nota
Smolensk

:*Vir ’n artikel oor die oblast met dieselfde naam, sien Smolensk-oblast.*

**Smolensk** (Russies: Смоленск [smʌˈlʲensk]) is die hoofstad van die Smolensk-oblast in Wes-Rusland. Volgens die  2014-sensus het die stad 'n bevolking van 330&nbsp;961.
Mariana-eilande

Die **Mariana-eilande** (Engels: *Mariana Islands*, Chamorro: *Islas Mariånas*) bestaan uit die twee eilandgebiede van die Verenigde State van Amerika Guam en die Noordelike Mariana-eilande, tussen die Filippynse See in die weste en die Stille Oseaan in die ooste. Die eilande is in die suide van Japan en in die noorde van die Karoline-eilande geleë. Die Mariana-eilande behoort tot die Stille Oseaan se Ring van Vuur, vervolgens is vulkaanuitbarstings en aardbewings algemeen.

duimnael|links|Kaart van die Mariana-eilande se vulkane
Die Mariana-eilande het 'n bevolking van 251&nbsp;023 in 2010 gehad het het 'n oppervlakte van 1&nbsp;026&nbsp;km². Die eilande is deur Ferdinand Magellaan op 6 Maart 1521 ontdek. Ná die Spaans-Amerikaanse Oorlog is die eilande deur Spanje aan die Duitse Keiserryk verkoop. Tydens die Eerste Wêreldoorlog is die eilande deur Japan beset, wat deur die Volkebond 'n mandaat oor die eilande ontvang het. Tydens die Tweede Wêreldoorlog het die Verenigde State die eilande verower en later 'n trougebied deur die Verenigde Nasies ontvang. Die Noordelike Mariana-eilande het in 1978 die status van 'n geassosieerde land ontvang, terwyl Guam weens sy belangrike militêre basis 'n afhanklike gebied van die Verenigde State is.

## Eksterne skakels 
*
Dialektiek

**Dialektiek** (ook bekend as **denkleer**, **redeneerkunde** of die **dialektiese metode**) is 'n beredeneringsmetode, wat sedert antieke tye sentraal staan tot die Indiese asook Europese filosofie. Die woord "dialektiek" het sy ontstaan in antieke Griekeland, en is deur Plato gepopulariseer in sy Sokratiese dialoë. Dialektiek berus op 'n dialoog tussen twee of meer persone, wat ten spyte van die verskillende sienswyses wat hulle mag handhaaf, tog wens om die waarheid van 'n saak na te speur deur die uitruil van beskouings en oortuigings, onderhewig aan beredenering. Dit verskil van 'n debat, waarin albei partye tot hul sienswyses verbind is, en oorgehaal is om die debat in hul guns te beklink deur oortuiging of 'n bewys van hul juistheid (of van die teenparty se onjuistheid) – waarin 'n jurie of arbiter gevolglik dikwels benodig word om die saak te beslis. Dit verskil ook van retoriek, 'n spraakkuns wat hom beroep op logos, pathos of ethos. Retoriek is kommunikasie gemik op oorreding van 'n gehoor tot die aanhang van 'n spesifieke argument of aksie.

Die Sofiste het geleer dat "arête" (Grieks: ἀρετή, oftewel kwaliteit of uitnemendheid) die hoogste waarde en bepaler van 'n mens se lewenswandel was. Die Sofiste het lering verskaf in die artistieke gehalte van redenaarskap (soos ons iemand kan leer om beide te skryf en 'n treffende of motiverende monoloog te lewer), as (een) wyse waardeur iemand sy "arête" kon aandui. Hulle het redenaarskap as 'n kunsvorm aangebied, wat beide vir plesier en beïnvloeding van ander aangewend word deur die voortreflikheid van jou voordragte (in teenstelling met die gebruik van logiese argumente). (Die Sofiste se lering was dat 'n persoon moet strewe na arête in alles wat hy doen, en nié slegs in redenaarskap nie).

Sokrates het "waarheid" gehuldig as die hoogste waarde, menend dat dit ontdek kan word deur redenasie en logika in redevoering: oftewel, dialektiek. Sokrates het beredenering hooggeag, d.i. beroeping op die logiese, eerder as emosionele aansporing, as die gepaste middel tot oorreding, die ontdekking van waarheid, en as die bepaler van aksie. Vir Sokrates was waarheid, nié arête nie, die hoëre verdienstelikheid, en elke persoon sou bowenal moes strewe na waarheid as riglyn vir sy lewe. Sokrates het daarom die Sofiste en hul lering van retoriek as artistieke, emosionele redekuns teëgestaan, wat nie logika of bewyse vereis het nie. Verskillende vorme van dialektiese redenasie het in die Indosfeer en die Weste ontstaan, uit verskillende tydvakke onderskeidelik. Onder die vernaamste vorme van dialektiese redenasie is die Sokratiese, Hindoe, Boeddhistiese, Middeleeuse, Hegeliaanse, Marxistiese, Talmoediese en die Neo-ortodoksie.

## Nota
HIM

**HIM** is 'n musiekgroep wat uit vier Finse jongelinge vanaf Helsinki bestaan.

## Ateljeealbums 
* *Greatest Lovesongs Vol. 666* (1997)
* *Razorblade Romance* (1999)
* *Deep Shadows and Brilliant Highlights* (2001)
* *Love Metal* (2003)
* *Dark Light* (2005)
* *Venus Doom* (2007)
* *Screamworks: Love in Theory and Practice* (2010)
* *Tears on Tape*  (2013)

## Lede 
* Ville Valo - stem
* Mikko Paananen - baskitaar
* Mikko Lindström - kitaar
* Janne Puurtinen - sintetiese klavier
* Mika Karppinen - tromme
Seeheim

**Seeheim** is 'n klein dorpie in suidelike Namibië, in die distrik Keetmanshoop, streek Karas, 45&nbsp;km suidwes van Keetmanshoop en 60&nbsp;km oos van Goageb.

Seeheim is in 1896 gestig en het poskantoor-, opleidings- en vervoergeriewe. Dit 'n belangrike aansluiting op die spoorlyn na Lüderitz. Die naam is van Duitse oorsprong en beteken nagenoeg "meer-tuiste" met verwysing na die waterpoele by die samevloeiing van die Vis- en Skaaprivier.

## Bron 
* Raper, P.E. 1987. *Dictionary of South African Place Names*. Johannesburg: Lowry Publishers.
Children of Bodom

**Children of Bodom** was 'n musiekgroep wat uit vier Finse jongelinge vanaf Espoo bestaan.

## Diskografie 
### Ateljeealbums 
* *Something Wild* (1997)
* *Hatebreeder* (1999)
* *Follow the Reaper* (2000)
* *Hate Crew Deathroll* (2003)
* *Are You Dead Yet?* (2005)
* *Blooddrunk* (2008)
* *Relentless Reckless Forever* (2011)
* *Halo of Blood* (2013)
* *I Worship Chaos* (2015)
* *Hexed* (2019)

## Lede 
* Alexi Laiho - stem, kitaar
* Henkka T. Blacksmith - baskitaar 
* Roope Latvala - kitaar
* Janne Wirman - sintetiese klavier
* Jaska Raatikainen - tromme
Saint Johns

Die term **Saint Johns**, *St. Johns*, of '''Saint John's'*, *St. John's'' kan verwys ná:
* St. John's, Antigua en Barbuda, hoofstad van Antigua en Barbuda,
* St. John's, Newfoundland en Labrador, hoofstad van Newfoundland en Labrador, Kanada.
Saint Georges

Die term **Saint Georges**, *St. Georges*, of '''Saint George's'*, *St. George's'' kan verwys ná:
* St. George's, Bermuda, stad op Bermuda, Verenigde Koninkryk
* St. George's, Grenada, hoofstad van Grenada
* St. George's, Quebec, stad in Quebec, Kanada
* St. Georgespark, Port Elizabeth, 'n veeldoelige park veral bekend as 'n krieketstadion, die St. George's Oval.
Victoria

Die term **Victoria** of **Viktoria** kan verwys ná:

Sterrekunde:
* Victoria-krater, 'n slagkrater op die planeet Mars.

Geografie:
* Victoria, 'n staat van Australië.
* Victoria, die hoofstad van Brits-Columbië, Kanada.
* Victoria-eiland, 'n eiland in die noorde van Kanada.
* Victoriameer, 'n meer in Afrika.
* Victoria, die hoofstad van die Seychelle.
* Victoria, die hoofstad van Tamaulipas, Meksiko.
* Victoria & Alfred Waterfront, 'n toeristebestemming in Kaapstad, Suid-Afrika.
* Victoria-waterval, 'n waterval in Afrika.
* Victoria-Wes, 'n Karoodorp in die provinsie Noord-Kaap, Suid-Afrika.

Geskiedenis:
* Victoriaanse tydperk, die regeringstyd van konigin Victoria.

Persone:
* Victoria van die Verenigde Koninkryk, koningin van die Verenigde Koninkryk en keiserin van Indië.
* Victoria, kroonprinses, die oudste kind en dogter van koningin Victoria.
* Prinses Victoria van Sakse-Koburg-Saalfeld, die ma van koningin Victoria.

Sport:
* FC Viktoria 09 Urberach, 'n sportklub uit Rödermark in Duitsland.
* SC Victoria Hamburg, 'n sportklub uit Hamburg in Duitsland.
* Viktoria Aschaffenburg, 'n sokkerklub uit Aschaffenburg in Duitsland.
Hibberdene

**Hibberdene** is 'n klein kusdorp in KwaZulu-Natal, Suid-Afrika en setel van die Umzumbe Plaaslike Munisipaliteit. Die dorp is na C Maxwell-Hibberd vernoem, die voormalige posmeester-generaal van KwaZulu-Natal. Die N2 nasionale pad gaan naby Hibberdene verby.

Hibberdene is naby die Mzumberivier (Umzumberivier) en die Mzimayirivier waar dit in die Indiese Oseaan uitmond by .

## Sien ook 
* Lys van dorpe in Suid-Afrika

## Verwysings
Port Edward

**Port Edward** is 'n kusdorp in suidelike KwaZulu-Natal, Suid-Afrika. Die Mtamvunarivier, die grens tussen KwaZulu-Natal en die Oos-Kaap is 4&nbsp;km suid van Port Edward.

## Geskiedenis 
TK Pringle het in 1925 grond gekoop om daarop af te tree. Hy het dit Banner Rest gedoop. Die dorpie wat later uitgelê is, is Port Edward genoem ter ere van die Prins van Wallis, wat later koning Edward III geword het.

## Besienswaardigheid 
Daar is skulpneerslae by Mzambastrand, naby die mond van die Mzambarivier, wat tot wetenskaplike en natuurlike monumente verklaar is. Dit is sowat 10&nbsp;km suid van Port Edward. 

## Sien ook 
* Lys van dorpe in Suid-Afrika
* Rooi Woestyn die kleinste woestyn ter wêreld, geleë naby Port Edward.

## Bronne 
*
*

## Verwysings
Cedarville

**Cedarville** is 'n klein landboudorpie in die Oos-Kaap (was vroeër in suidwestelike KwaZulu-Natal) in Suid-Afrika. Die dorp is formeel in 1912 gestig en vernoem na die Cedarberg (1 932m) wat die suidelike ingang tot die vallei van die Mzimvuburivier bewaak. Die naaste groot dorp is Kokstad en die R56 hoofpad gaan deur die dorp.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Dalton

**Dalton** is 'n klein dorp in KwaZulu-Natal, Suid-Afrika en is 11&nbsp;km oos van New Hanover geleë. Dalton is in 1850 gestig. Dit het plaasgevind nadat Henry Boast van North Dalton in Yorkshire, Engeland die emigrasie na die destydse Natal georganiseer het. Die spoorlyn het die dorp gedurende 1900 bereik.

## Sien ook 
* Lys van dorpe in Suid-Afrika

## Bronne 
* 
* 

## Verwysings
Iridium

**Iridium** is 'n chemiese element met die chemiese simbool **Ir** en 'n atoomgetal van 77.

## Mynbou
Suid-Afrika het in 2018 met 87% van die iridiumproduksie die wêreldmark oorheers. Zimbabwe het 8% voortgebring en Kanada en Rusland beide 3%. Dit is 'n byproduk van die mynbou van platinumgroepmetale en een van die raarste metale van die wêreld. Dit maak slegs 0,000.000.03% van die aardkors se massa uit. Die jaarlikse wêreldproduksie is ongeveer 7 ton. Die koste van die eletroliseproses kan deur massaproduksie van die apparate dalk nog baie verminder word, maar iridium is nie volop genoeg vir wêreldwye massaproduksie nie.

Daar is egter baie navorsing om alternatiewe te vind, soos kobaltnitried () op kobalt (Co) . Hierdie materiaal is maklik duisendmaal goedkoper.

## Chemiese eienskappe
Iridium is baie inert: 'n Smeltkroesie van iridium kan ure lank in koningswater gekook word sonder om aangetas te word. Dit word ook nie deur gesmelte goud, koper, nikkel of yster aangetas nie. In teenstelling met platinum wat by hoër temperature met koolsof reageer, bly iridium ook hierdeur onaangetas.

Rou iridium word gewoonlik verkry as 'n legering met osmium wat osmiridium genoem word. Dit is 'n baie hard metaal wat egter gepoeier kan word deur dit in gemelte sink op te los waarmee dit 'n legering vorm. Die sink kan by hoër temperature afgedistilleer word. Die osmiridiumpoeier wat verkry word, kan in 'n fluks van bariumnitraat geoksideer word. Dit vorm bariumosmate en iridiumoksied (). In salpetersuur opgelos kan die osmium verwyder word omdat osmiumtetroksied vlugtig (maar ook baie toksies en blindmakend) is. Die iridiumoksied bly as poeier agter en kan in koningswater opgelos word.

Iridium kan in oplosbare iridate omgesit word deur dit met natriumperoksied  saam te smelt.

## Verwysings 
## Eksterne skakels
Westonaria

**Westonaria** is 'n dorp in westelike Gauteng, Suid-Afrika wat bestaan uit 10 saamgeflanste townships  met ongeveer 156&nbsp;598 inwoners. Die dorp lê 18&nbsp;km suid van Randfontein. Die naam is afgelei van sy ligging, Wesrand, en Western Areas, die maatskappy wat die meeste grond in die omgewing besit het.

## Geskiedenis 
Die dorp is 'n samestelling van verskeie myndorpe. Eerstens het Venterspos en Westonaria, wat eers onder die Randfontein munisipale gebied geval het, saamgesmelt. Westonaria het eers in 1952 'n onafhanklike munisipaliteit geword. Glenharvie en Hillshaven is onderskeidelik in 1965 en 1969 ingelyf.

## Distrik 
Daar word gemengde boerdery op die kleinhoewes in die omgewing beoefen. Johannesburg se eerste water kom uit 'n boorgat digby Zuurbekom, net noord van Lenasia. Hierdie boorgat word deur Rand Water bestuur en lewer nog steeds water. Daar is verskeie goudmyne in die distrik.

## Bron 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika. Eric Rosenthal. 1967

## Sien ook 
* Venterspos, dorpie wat in Westonaria opgeneem is.
* Gereformeerde kerk Westonaria
* NG gemeente Westonaria
* Lys van dorpe in Suid-Afrika
Ogies

**Ogies** is 'n klein nedersetting in westelike Mpumalanga, Suid-Afrika en lê net langs die N12 nasionale pad. Die dorp is omring deur steenkoolmyne. 

## Geskiedenis 
Die dorp het ontwikkel uit die spoorwegstasie wat in 1928 op die plaas Oogiesfontein gebou is. Die spelling van die naam na Ogies is in 1939 gemaak.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. .
Flagstaff

**Flagstaff** is 'n dorp in die Transkeistreek in die Oos-Kaap, Suid-Afrika.
Die dorp is die setel van die Ngquza Hill Plaaslike Munisipaliteit.

## Geskiedenis 
Die dorp het in 1877 ontstaan toe twee handelaars, Zacharias Bowles en George Owen 'n winkel geopen het. Hulle was goeie burgers en het glad nie op Sondae en openbare vakansiedae besigheid gedoen nie. Die inheemse bevolking het geen begrip gehad van kalenders nie en die begrip vakansiedag was vreemd. Die handelaars plant toe 'n vlagpaal en het 'n witvlag gehys op die dae wat die winkel toe sou wees. So het die dorp sy naam gekry.

## Distrik 
Bosbou word beoefen in die distrik en daar is baie wattelplantasies.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus 1995
Mount Ayliff

**Mount Ayliff** is 'n dorp in die oostelike Oos-Kaap, Suid-Afrika. Mount Ayliff is geleë in die vallei van die Umzimhlavarivier op die N2 nasionale pad in die Transkeistreek, Oos-Kaap, Suid-Afrika.

## Geskiedenis 
Die dorpie is vernoem na William Ayliff, hoofbeampte van 'nie-blanke sake' in die Kaap. Hy het die dorp in 1878 besoek. Die dorpie was van 1948 af 'n kernpunt van die NG gemeente Pondoland wat later jare in die slag gebly het weens die Nasionale Party-regering se beleid van tuisland-konsolidering toe blanke plase uitgekoop is om die grondgebied van die destydse Transkei te vergroot.

## Omgewing 
Mount Ayliff is die administriewe sentrum vir die Xesibe Xhosa stam. Hulle plaaslike naam vir die dorp is: MaXesibeni (die plek van die Xesibe). Die distrik is 922&nbsp;km2 groot en huisves inheemse woude met eksotiese plantasies. Daar is klein afsettings van koper en tin in die Ntsizwaberge wat van tyd tot tyd gemyn word.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus 1995
Burgersfort

**Burgersfort** is 'n dorp in die Limpopoprovinsie, Suid-Afrika. Die dorp lê sowat 60&nbsp;km noord van Lydenburg, en 26&nbsp;km van Ohrigstad af in die vallei van die Spekboomrivier naby die sameloop met die Steelpoortrivier.

## Oorsprong van dorpsnaam 
Die dorp het sy naam gekry van die seskantige Fort Burgers wat in 1876–77 gebou is tydens die tweede oorlog van Transvaal met die Bapedi. Die fort is vernoem na President Thomas François Burgers.

## Mineraal- en landbouproduksie 
Groot neerslae van ystererts, asbes, andalusiet en vanadium is in die distrik bevestig, en word tans ontgin. Die belangrikste gewasse is lusern, tabak, koring en sitrus.

## Sien ook 
* De Hoopdam, dam naby die dorp.
* Lys van dorpe in Suid-Afrika

## Verwysings 
* 
* 

## Eksterne skakels
Rayton

**Rayton** is 'n dorp in noordoostelike Gauteng, Suid-Afrika en is naby Cullinan. Die dorp was die setel van die Nokeng tsa Taemane Plaaslike Munisipaliteit, maar laasgenoemde, asook die Metsweding-distriksmunisipaliteit is in Mei 2011 ontbind en by Tshwane geïnkorporeer, dus Rayton ook. Die dorp dien tans as 'n slaapdorp vir mense wat in Pretoria werk.

## Geskiedenis 
Die dorp is in 1903 gestig toe die Montrose Mynmaatskappy 'n deel van die plaas Elandshoek verkry het en is vernoem na Ray Wollaston. Sy was die eggenote van kol. Wollaston, destyds hoofbestuurder van die Cullinanmyn.

Die R515-streeksroete verbind die dorp met die N4-nasionale pad en Cullinan.

## Sien ook 
* Lys van dorpe in Suid-Afrika

## Verwysings 
## Bronne 
* Ensiklopedie van Suidelike Afrika, Eric Rosenthal, 1967.
* Op Pad in Suid-Afrika. B.P.J. Erasmus. 1995.
Tienen

**Tienen** (Frans: *Tirlemont*) is 'n stad en munisipaliteit in die Nederlandstalige Belgiese provinsie Vlaams-Brabant.  Die stad is bekend vir die vervaardiging van suikerprodukte.

## Besienswaardighede 
* Stadhuis
* Suikermuseum
* Museum Het Toreke
* O.L.V.-ten-Poelkerk 
* Sint-Germanuskerk
* Paterskerk
* Kultuursentrum de Kruisboog

## Eksterne skakels 
* Amptelike webwerf
Augustus Octavianus

**Augustus** (* 23 September 63 v.C. as Gaius Octavius in Rome; later deur sommige skrywers as aangenome seun Octavianus genoem; † 19 Augustus 14 n.C. in Nola naby Napels) word as die eerste Romeinse keiser beskou.

As grootneef en hooferfgenaam van Julius Caesar het hy die politieke magstryd gewen wat ná die moord op Caesar in 44 v.C. uitgebreek het en in 31 v.C. alleenheerser van die Romeinse Ryk geword. Hy het 'n einde aan die Romeinse burgeroorloë gemaak wat 'n eeu lank gewoed het en was die stamvader van die keiserlike Julies-Claudiese geslagslyn.

Met sy slagsprek *restitutio rei publicae* ("herstelling van die republiek") het hy aanspraak daarop gemaak dat hy die ou politieke orde sou herstel, maar met sy beleid het hy die republikeinse staatsstruktuur in werklikheid omgeskep tot 'n monargiese stelsel - die sogenaamde prinsipaat, 'n soort militêre diktatuur met diktatoriale magte vir homself. Sy heerskappy het nogtans 'n lang tyd van binnelandse vrede gebring wat later idealiserend as *Pax Augusta* geteken is.
 
## Veldtogte in Germanië 
Augustus se legioene het die Ryn oorgesteek en stadigaan die Germane begin onderwerp. Heelparty stamhoofde het gemeen die proses kan voordelig wees en saamgewerk, en selfs hul seuns na Rome gestuur om as Romeine opgevoed te word.

Een van hulle was Arminius, seun van Segimerus, stamhoof van die Cheruske. Arminius is later terug na Germania, as vriend van die Romeinse goewerneur, Publius Quinctilius Varus. Maar Arminius het gesien hoe wreed die Romeine sy mense behandel, en het dus in die geheim ’n opstand georganiseer.

In September van die jaar 9 n.C. het hy valse berigte van ’n opstand aan Varus laat stuur, wat dadelik met drie legioene uitgeruk het. Arminius, het besef dat hy nie op oop grond met dié uitstekend toegeruste legioene deurmekaar moet raak nie, en Varus dus deur die Teutoburgerwoud laat marsjeer.

Sodoende is die legioene in ’n kilometers lange stoet uitgerek en kon hulle nie in hul normale slagordes veg nie. Op 9 September het die Germane met ’n reeks aanvalle begin, en in die daaropvolgende drie dae is die Romeine stelselmatig uitgemoor totdat hulle uitgewis is. Die Ryn het die vaste grens van die Romeinse Ryk geword.

## Sien ook 
* Lys van Romeinse keisers
* Slag by die Teutoburgerwoud

## Verwysings
Jeffreysbaai

duimnael|links|Maanlig oor die see
duimnael|links|'n Branderplankryer
duimnael|links|Die Jeffreysbaai-windplaas het 'n opwekkingskapasiteit van 138 MW
**Jeffreysbaai** (Engels: *Jeffreys Bay* of *J-Bay*) is 'n vakansiedorp in die suidwestelike Oos-Kaap, Suid-Afrika wat bekendheid verwerf het as die land se gunstelingplek vir branderplankry waar ook internasionale wedstryde soos die *Billabong Pro Surf Festival* gehou word. Die Billabong-wedstryd is in 2013 vervang deur die* JBay Open of Surfing* as deel van die *JB Winter Fest* waarin musiek en sport sentraal staan. Na regs brekende *Super tube*-golwe in Jeffreysbaai kan hoogtes van drie en lengtes van 800 meter bereik. 

Jeffreysbaai is 20&nbsp;km oos van Humansdorp en 50 km wes van Port Elizabeth geleë en val onder beheer van die Kouga Plaaslike Munisipaliteit. 

## Geskiedenis 
Die dorp het ontstaan as 'n hawe en handelspos deur 'n walvisjagter, J.A. Jeffrey in 1849. Die Portugese ontdekkingsreisiger Manuel Perestrelo het in 1575 reeds hier geland. Gedurende die 1960's en 1970's het Jeffreysbaai 'n gunstelingplek vir aanhangers van die hippie-leefstyl geword.

## Omgewing 
Jeffreysbaai is internasionaal bekend vir branderplankryery, met betroubare golwe in die wintermaande tussen Mei en September wanneer sterk westewinde, die sogenaamde Roaring Forties, waai. Internasionale kompetisies word gereeld hier gehou. Die baai is ook bekend vir sy skulpies. Die eenvertrek-Charlotte Kritzinger-skulpmuseum is hier gevestig, en met 600 soorte mossels uit alle oseane beskik dit oor een van die beste versamelings ter wêreld. Dolfynstrand is as 'n blouvlagstrand gesertifiseer.

## Galery 

Straand bie Jeffreysbaai2.JPG|Strandtoneel
Jeffreys Bay-Christmas House-001.jpg|Kersfeesversierings
JBay-Surfing at supertubes-001.jpg|'n Super tube

## Sien ook 
* Gamtoosrivier
* Kabeljousrivier
* Lys van dorpe in Suid-Afrika

## Verwysings 
;Basisliteratuur
----
* Op Pad in Suid-Afrika. B.P.J. Erasmus. 1995. 

## Eksterne skakels 
;Toerisme
----
* Inligting oor Jeffreysbaai
Bizana

**Bizana**  is 'n dorp in die Oos-Kaap-provinsie, Suid-Afrika, op die N2 nasionale pad na Port Edward. 

## Geskiedenis 
Die dorpie het ontstaan toe die eerste magistraatkantoor in 1894 by Ntsingixi sowat 6 km hiervandaan gebou is. Dit is later verskuif na Bizana. Die naam *mbizana* beteken 'klein potjie' in Xhosa. Dit verwys na die holte waarin die dorp geleë is.

## Distrik 
Die distrik is 2 000km2 groot. Veeboerdery, mielieverbouing en bosbou is die belangrikste ekonomiese aktiwiteite.

## Bekende Boorlinge 
* Babalo Madikizela - Oos-Kaap MEC vir Publieke Werke
* Oliver Tambo, anti-apartheid aktivis.
* Winnie Madikizela-Mandela, Nelson Mandela se tweede vrou.
* Siphosakhe Ntiya-Ntiya - sokkerspeler

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995 

## Verwysings